bluuebunny/crossref_metadata_2025 huggingface dataset:
การเปิดรับ ความพึงพอใจต่อข่าวสารความเสี่ยงภัยพิบัติ และการเข้าร่วมกิจกรรมของพนักงานบริษัทไทยและญี่ปุ่น
Authors:   , บุญถนอม ศิริมาส
Published: September 2023

การวิจัยนี้มีวัตถุประสงค์คือศึกษาการเปิดรับ ความพึงพอใจต่อข่าวสารความเสี่ยงภัยพิบัติและการเข้าร่วมกิจกรรมของพนักงานภายในบริษัทไทยและญี่ปุ่น มีระเบียบวิธีวิจัยดังนี้ ใช้การวิจัยเชิงปริมาณ (Quantitative Research) มีการเก็บรวบรวมข้อมูลโดยใช้แบบสอบถามปลายปิด (close-ended questionnaire) กับพนักงานระดับปฏิบัติการและระดับบริหารในองค์กรของไทยและของญี่ปุ่นในประเทศไทยเขตอุตสาหกรรมอมตะนคร จ.ชลบุรี จำนวนทั้งสิ้น 2 บริษัท กลุ่มตัวอย่าง 400 ตัวอย่าง โดยกำหนดตัวอย่างในบริษัทไทยและญี่ปุ่น อย่างละประมาณ 200 ตัวอย่าง ด้วยการวัดครั้งเดียว (One shot Descriptive Study) ซึ่งประมวลผลข้อมูลด้วยคอมพิวเตอร์โดยใช้โปรแกรมสำเร็จรูปสำหรับการวิจัยทางสังคมศาสตร์ SPSSx (Statistical Pack for Social Science) ผลการวิจัยพบว่า พนักงานกลุ่มตัวอย่างมีการเปิดรับข่าวสารเกี่ยวกับความเสี่ยงภัยพิบัติ ในภาพรวมอยู่ในระดับเห็นด้วย ในส่วนของความพึงพอใจต่อข่าวสารนั้น พนักงานกลุ่มตัวอย่างมีความพึงพอใจต่อข่าวสารเกี่ยวกับความเสี่ยงภัยพิบัติภายในบริษัทไทยและญี่ปุ่น ในภาพรวมอยู่ในระดับเห็นด้วยและการเข้าร่วมกิจกรรมของพนักงานพนักงานกลุ่มตัวอย่างมีพฤติกรรมการเข้าร่วมกิจกรรมเกี่ยวกับความเสี่ยงภัยพิบัติ อยู่ในระดับเห็นด้วยอย่างยิ่ง จากผลการวิจัยพบว่า 1. การเปิดรับข่าวสารความเสี่ยงภัยพิบัติของพนักงานภายในบริษัทไทยและญี่ปุ่นมีการเปิดรับข่าวสารความเสี่ยงภัยพิบัติไม่แตกต่างกัน 2. ความพึงพอใจต่อข่าวสารความเสี่ยงภัยพิบัติของพนักงานภายในบริษัทไทยและญี่ปุ่นมีความพึงพอใจต่อข่าวสารไม่แตกต่างกัน 3. การเข้าร่วมกิจกรรมเกี่ยวกับความเสี่ยงภัยพิบัติของพนักงานบริษัทไทยและญี่ปุ่นแตกต่างกัน
การคุ้มครองข้อมูลพันธุกรรมมนุษย์ในประเทศไทย
Authors:   , สีตะระโส ยลพรรณ
Published: September 2023

ในปัจจุบัน การทดสอบพันธุกรรมมีขึ้นเพื่อวัตถุประสงค์ที่หลากหลาย เช่น การทดสอบพันธุกรรมเพื่อวินิจฉัยและรักษาโรคทางพันธุกรรม การทดสอบพันธุกรรมเพื่อการพัฒนาวิธีการรักษาและยารักษาโรค การทดสอบพันธุกรรมเพื่อศึกษาเกี่ยวกับประชากร การทดสอบพันธุกรรมเพื่อประโยชน์ในการสืบสวนและสอบสวนในคดีอาญา เป็นต้น ทั้งนี้ เมื่อข้อมูลพันธุกรรมสามารถนำไปใช้ประโยชน์เพื่อการศึกษาและพัฒนาในด้านต่าง ๆ ได้ การนำเอาข้อมูลของบุคคลไปใช้ประโยชน์โดยมิชอบย่อมเกิดขึ้นอย่างหลีกเลี่ยงไม่ได้ จึงจำเป็นที่จะต้องคุ้มครองบุคคลจากการกระทำการดังกล่าวโดยกำหนดสิทธิและหน้าที่ของบุคคลที่เกี่ยวข้องกับข้อมูลพันธุกรรม ประกอบกับการชดใช้และเยียวยาความเสียหายเมื่อมีการละเมิดข้อมูลพันธุกรรมเกิดขึ้น ในการนี้ ผู้เขียนได้ศึกษาวิวัฒนาการ แนวคิด และทฤษฎีที่เกี่ยวข้องกับการคุ้มครองข้อมูลพันธุกรรม พร้อมทั้งศึกษาเปรียบเทียบกฎหมายที่คุ้มครองข้อมูลพันธุกรรมของประเทศสหรัฐอเมริกา ประเทศไอซ์แลนด์ ประเทศอิสราเอลและประเทศไทย ในประเด็นของสถานะทางกฎหมายของข้อมูลพันธุกรรม สิทธิและหน้าที่ของบุคคล การชดใช้เยียวยาความเสียหายที่อาจเกิดขึ้นเนื่องจากการละเมิดข้อมูลพันธุกรรม และการกำกับดูแลการดำเนินการใด ๆ ที่เกี่ยวข้องกับข้อมูลพันธุกรรมตามกฎหมาย ซึ่งในแต่ละประเทศที่เลือกมาศึกษานั้นต่างให้การคุ้มครองข้อมูลพันธุกรรมโดยบัญญัติเป็นกฎหมายเฉพาะในมาตรฐานที่สูงกว่าข้อมูลส่วนบุคคลทั่วไป เมื่อพิจารณากฎหมายของประเทศไทยพบว่ากฎหมายที่เกี่ยวข้องกับข้อมูลพันธุกรรมจะปรากฎอยู่ในกฎหมายลายลักษณ์อักษรหลายฉบับ นอกจากนี้ สถานะทางกฎหมาย การคุ้มครองสิทธิของบุคคล การชดใช้เยียวยาความเสียหายแก่เจ้าของข้อมูล และการกำกับดูแลข้อมูลพันธุกรรมยังไม่ชัดเจน ดังนั้น วิทยานิพนธ์ฉบับนี้จึงเสนอแนะให้ประเทศไทยมีการบัญญัติกฎหมายเฉพาะว่าด้วยการคุ้มครองข้อมูลพันธุกรรมขึ้นมา ทั้งนี้ เพื่อให้สามารถคุ้มครองสิทธิของบุคคลเหนือข้อมูลพันธุกรรมได้อย่างมีประสิทธิภาพ รวมทั้งสามารถบริหารจัดการการดำเนินการใด ๆ ที่เกี่ยวข้องกับข้อมูลพันธุกรรมได้อย่างสอดคล้องกับการพัฒนาเทคโนโลยี
ผลของสนธิสัญญาต่อรัฐที่สาม: ศึกษากรณีข้อบทในสนธิสัญญาส่งเสริมและคุ้มครองการลงทุนว่าด้วยหลักปฏิบัติเยี่ยงชาติที่ได้รับอนุเคราะห์ยิ่ง
Authors:   , ดวงอุดม วรณัน
Published: September 2023

วิทยานิพนธ์ฉบับนี้มุ่งศึกษาถึงกรณีผลของสนธิสัญญาต่อรัฐที่สามกรณีข้อบทในสนธิสัญญาส่งเสริมคุ้มครองการลงทุนว่าด้วยหลักปฏิบัติเยี่ยงชาติที่ได้รับอนุเคราะห์ยิ่ง ซึ่งหลักกฎหมายระหว่างประเทศนั้นสนธิสัญญานั้นย่อมมีผลผูกพันแก่รัฐภาคีเท่านั้นตามหลักสัญญาต้องเป็นสัญญา Pacta sunt servanda และสนธิสัญญาย่อมไม่อาจก่อให้เกิดทั้งสิทธิ หรือหน้าที่ใดๆ แก่รัฐที่สามได้ตามหลักบุคคลที่สามไม่มีทั้งสิทธิหรือหน้าที่ใดๆ จากสัญญา Pacta tertiis nec nocent nec prosunt แต่อย่างไรก็ตามในบางกรณีสนธิสัญญาอาจมีผลผูกพันรัฐที่สามได้หากรัฐที่สามนั้นยินยอมโดยอนุสัญญากรุงเวียนนา ค.ศ. 1969 ได้มีการวางหลักเกณฑ์ดังกล่าวเอาไว้ในเรื่องสนธิสัญญากับรัฐที่สาม มาตรา 34 – 38 โดยจะต้องมีองค์ประกอบ 2 ส่วนสำคัญ คือเจตนาของรัฐภาคีที่จะให้บทบัญญัติในสนธิสัญญาสร้างพันธกรณีหรือให้สิทธิแก่รัฐที่สาม ประกอบกับเจตนายินยอมของรัฐที่สาม แต่สำหรับกรณีข้อบท MFN clause นั้น เมื่อรัฐภาคีฝ่ายหนึ่งฝ่ายใดได้ให้การปฏิบัติที่เป็นคุณกว่าแก่รัฐอื่น รัฐภาคีอีกฝ่ายจะอยู่ในฐานะรัฐที่สามที่สามารถใช้ข้อบท MFN clause ในสนธิสัญญาส่งเสริมและคุ้มครองการลงทุนที่ตนเป็นภาคีเพื่อรับบทบัญญัติที่เป็นคุณกว่าอันเป็นผลของสนธิสัญญาอื่นได้ โดยที่รัฐภาคีแห่งสนธิสัญญานั้นไม่ได้มีเจตนาที่จะให้บทบัญญัติดังกล่าวมีผลไปยังรัฐที่สามแต่อย่างใด จึงเป็นประเด็นที่น่าสนใจว่า ลักษณะกลไกการทำงานของข้อบท MFN clause นี้เป็นการขัดกับหลักพื้นฐานในเรื่องผลของสนธิสัญญาต่อรัฐที่สามตามอนุสัญญากรุงเวียนนา ค.ศ. 1969 และหลัก Pacta tertiis nec nocent nec prosunt หรือไม่อย่างไร และการที่รัฐที่สามจะอ้างข้อบท MFN clause ในสนธิสัญญาส่งเสริมและคุ้มครองการลงทุนของตนเพื่อนำบทบัญญัติที่เป็นคุณกว่าในสนธิสัญญาอื่นมาใช้นั้นมีขอบเขตแค่ไหนอย่างไร
การเข้าเป็นภาคีสนธิสัญญาว่าด้วยการค้าอาวุธ ค.ศ. 2013 ของประเทศไทย : ปัญหาและลู่ทาง
Authors:   , หมายเจริญศรี วิลาสินี
Published: September 2023

ในกรณีพิพาทและความขัดแย้งต่างๆ การใช้อาวุธในสถานการณ์ดังกล่าวส่งผลกระทบต่อสันติภาพและความมั่นคงระหว่างประเทศอย่างมาก แม้จะมีตราสารและความตกลงระหว่างประเทศหลายฉบับได้กล่าวถึงการห้ามทำสงคราม ห้ามผลิต ห้ามใช้อาวุธบางประเภท อย่างไรก็ตาม อาวุธตามแบบเป็นอาวุธที่สามารถใช้ได้โดยชอบด้วยกฎหมายไม่ขัดกับหลักการสำคัญของกฎหมายมนุษยธรรมระหว่างประเทศ การค้าอาวุธระหว่างประเทศที่ขาดความรับผิดชอบและขาดหลักเกณฑ์ในการควบคุมจึงเป็นปัญหาสำคัญที่ทำให้เกิดการเพิ่มจำนวนของอาวุธตามแบบนำไปสู่ช่องทางให้เกิดการค้าอาวุธที่ผิดกฎหมายซึ่งการใช้อาวุธตามแบบในลักษณะนั้นส่งผลให้เกิดการละเมิดต่อกฎหมายระหว่างประเทศในเรื่องต่างๆ เช่น กฎหมายสิทธิมนุษยชนและมนุษยธรรมระหว่างประเทศ เป็นต้น ดังนั้น เพื่อแก้ไขปัญหาดังกล่าวจึงสร้างหลักเกณฑ์เพื่อควบคุมการค้าอาวุธตามแบบขึ้นซึ่งอยู่ภายใต้สนธิสัญญาว่าด้วยการค้าอาวุธ ค.ศ. 2013 อันเป็นผลจากความพยายามที่จะสร้างมาตรฐานในการค้าอาวุธระหว่างประเทศร่วมกัน ให้เกิดความโปร่งใสและความรับผิดชอบ นำไปสู่การขจัดปัญหาต่างๆและมุ่งให้เกิดสันติภาพ เสถียรภาพและความมั่นคงระหว่างประเทศต่อไปในอนาคต จากการที่ประเทศไทยเป็นประเทศหนึ่งที่อาจจะเข้าร่วมเป็นภาคีของสนธิสัญญาว่าด้วยการค้าอาวุธ ค.ศ. 2013 จึงจำเป็นต้องพิจารณาถึงพันธกรณีตามสนธิสัญญาประกอบกับกฎหมายภายในของประเทศไทยทั้งหมดที่เกี่ยวกับเรื่องดังกล่าว จะเห็นได้ว่ายังมีบางส่วนที่อาจไม่เอื้อต่อการปฏิบัติตามพันธกรณีแห่งสนธิสัญญา จึงควรมีการแก้ไขกฎหมายและกระบวนการรองรับต่างๆเพื่อให้บรรลุวัตถุประสงค์ในสนธิสัญญาและปฏิบัติตามสนธิสัญญาได้อย่างมีประสิทธิภาพ
ปัญหาความสัมพันธ์ระหว่างกฎหมายแข่งขันทางการค้ากับกฎหมายคุ้มครองทรัพย์สินทางปัญญา : ศึกษาเฉพาะกรณีสัญญาอนุญาตให้ใช้สิทธิ
Authors:   , สิริเพ็ญโสภา อัครวัฒน์
Published: September 2023

ปัญหาความสัมพันธ์ระหว่างกฎหมายแข่งขันทางการค้าและกฎหมายคุ้มครองทรัพย์สินทางปัญญาของประเทศไทยมีประเด็นปัญหาหลักในเรื่องไม่มีบทกฎหมายที่ชัดเจนในระดับพระราชบัญญัติที่ใช้เชื่อมความสัมพันธ์ระหว่างกฎหมายแข่งขันทางการค้าและกฎหมายคุ้มครองทรัพย์สินทางปัญญา จึงทำให้เกิดปัญหาทางกฎหมายที่สำคัญใน 2 ประการ คือ 1. ความไม่ชัดเจนต่อองค์กรผู้บังคับใช้กฎหมายในการบังคับใช้พระราชบัญญัติการแข่งขันทางการค้า พ.ศ. 2542 ต่อผู้ทรงสิทธิในทรัพย์สินทางปัญญาที่ใช้สิทธิของตนเกินขอบเขต 2. ประเด็นปัญหาการบังคับใช้โทษทางอาญาตามพระราชบัญญัติการแข่งขันทางการค้า พ.ศ. 2542 กับผู้ทรงสิทธิในทรัพย์สินทางปัญญาที่ใช้สิทธิเกินขอบเขตดังกล่าว นอกจากนี้เมื่อพิจารณาถึงแนวปฏิบัติ (Guideline) ในการกำกับดูแลการใช้สิทธิของผู้ทรงสิทธิตามกฎหมายไทยแล้ว พบว่ายังมีข้อจำกัดการบังคับใช้บางประการ เมื่อพิจารณาเปรียบเทียบกับกฎหมายของประเทศญี่ปุ่นและประเทศเกาหลีใต้พบว่า ประเทศญี่ปุ่นมีมาตรา 21 และประเทศเกาหลีใต้มีมาตรา 59 ของกฎหมายแข่งขันทางการค้าเป็นบทบัญญัติเฉพาะที่ใช้เป็นตัวเชื่อมความสัมพันธ์แล้ว จะช่วยแก้ปัญหาความชัดเจนขององค์กรผู้บังคับใช้กฎหมาย และความชัดเจนต่อผู้ทรงสิทธิในทรัพย์สินทางปัญญาได้ โดยหากมีการใช้สิทธิเกินขอบเขตของกฎหมายคุ้มครองทรัพย์สินทางปัญญาแล้ว อาจเป็นการละเมิดต่อกฎหมายทางการค้าซึ่งมีบทลงโทษทั้งทางแพ่งและทางอาญา นอกจากนี้คณะกรรมการแข่งขันทางการค้าของทั้งสองประเทศยังได้ออกแนวปฏิบัติเฉพาะในการกำกับดูแลการใช้สิทธิในทรัพย์สินทางปัญญาของผู้ทรงสิทธิทำให้ไม่มีปัญหาดังกล่าวเกิดขึ้นในประเทศญี่ปุ่นและเกาหลีใต้ ดังนั้น ผู้เขียนเห็นว่าควรมีบทกฎหมายที่ใช้เชื่อมความสัมพันธ์ระหว่างกฎหมายแข่งขันทางการค้าและกฎหมายคุ้มครองทรัพย์สินทางปัญญาตามแนวทางของต่างประเทศ และให้มีร่างแนวปฏิบัติ (Guideline) ฉบับใหม่ของไทยโดยยึดแนวทางการร่างตามแนวปฏิบัติปี 1989 ของประเทศญี่ปุ่น
หลักเสรีภาพในการเลือกกฎหมายในสัญญาระหว่างประเทศ ตาม Rome I Regulation 2008
Authors:   , ประภาศิริ ศิริลักษณ์
Published: September 2023

ปัญหาในการเลือกกฎหมายที่จะบังคับกับสัญญาระหว่างประเทศเป็นปัญหาการขัดกันแห่งกฎหมายในส่วนที่เกี่ยวกับสัญญาที่มีมาเนิ่นนาน ซึ่งแต่ละรัฐก็ต่างพยายามที่จะหาทางแก้ไขปัญหาดังกล่าว หากแต่การที่แต่ละรัฐแยกกันแก้ปัญหา ทำให้ระบบการแก้ไขปัญหาการขัดกันแห่งกฎหมายเกี่ยวกับสัญญานั้นแตกต่างกันไปไม่เป็นระบบเดียวกันดังนั้นจึงมีการออกกฎหมายที่มีวัตถุประสงค์ในการสร้างความเป็นอันหนึ่งอันเดียวกัน ในระบบการแก้ไขปัญหาในการเลือกกฎหมายที่จะบังคับกับสัญญาระหว่างประเทศ เพื่อสร้างระบบในการแก้ไขปัญหาในการเลือกกฎหมายที่จะบังคับกับสัญญาระหว่างประเทศให้เป็นระบบเดียวกันขึ้น หลักที่ถูกนำมาใช้ในการแก้ปัญหาในการเลือกกฎหมายที่จะบังคับกับสัญญาระหว่างประเทศหรือปัญหาการขัดกันแห่งกฎหมายในส่วนที่เกี่ยวกับสัญญาได้แก่ หลักการเลือกกฎหมายที่จะนำมาบังคับใช้แก่สัญญาโดยคู่กรณีเป็นผู้เลือกกฎหมายที่จะนำมาบังคับใช้แก่สัญญาที่ทำขึ้นหรือหลักเสรีภาพในการเลือกกฎหมายในสัญญาระหว่างประเทศ อันมีพื้นฐานมาจากหลักความศักดิ์สิทธิ์ในการแสดงเจตนาของคู่กรณี (Autonomy of the parties) การใช้หลักความศักดิ์สิทธิ์ในการแสดงเจตนาเลือกกฎหมายแม้ถูกนำมาใช้ในการแก้ปัญหาโดยองค์กรระหว่างประเทศหลายองค์กรที่เป็นการรวมกลุ่มเพื่อความร่วมมือด้านเศรษฐกกิจ แต่องค์กรระหว่างประเทศที่ทำได้สำเร็จอย่างเป็นรูปธรรมคือ EU ในรูปแบบ Rome I Regulation 2008 ซึ่งได้ใช้หลักความศักดิ์สิทธิ์ในการแสดงเจตนาแก้ปัญหากฎหมายขัดกันในสัญญาระหว่างประเทศ โดยวางระบบในการใช้ การแก้ปัญหา วิธีการเลือก ข้อจำกัด ขอบขตการใช้อย่างเป็นระบบ เมื่อหันมาพิจารณากฎหมายขัดกันของไทย พระราชบัญญัติว่าด้วยการขัดกันแห่งกฎหมาย พ.ศ. 2481 ถูกใช้มากว่า 70 ปีดังนั้นจึงมีจุดที่ล้าสมัย ไม่ชัดเจนอันควรปรับปรุงแก้ไข เพื่อให้การปรับปรุงแก้ไขกฎฆมายขัดกันของไทยจึงควรหาต้นแบบที่ประสพความสำเร็จมาเป็นแนวทางในการพัฒนา ผู้เขียนจึงเห็นว่า การศึกษา Rome I Regulation 2008 จะเป็นประโยชน์ในการพัฒนากฎหมายขัดกันของไทยในประเด็นสัญญาระหว่างประเทศ
กฎหมายการให้เอกชนร่วมลงทุนในกิจการของรัฐ พ.ศ. 2556 : ศึกษาข้อกำหนดมาตรฐานของสัญญาร่วมลงทุนในโครงการพัฒนาที่ดินของรัฐ
Authors:   , ธนาโอฬาร อัญชนา
Published: September 2023

การร่างสัญญาร่วมลงทุนในโครงการพัฒนาที่ดินของรัฐนั้นจะต้องเป็นไปตามหลักเกณฑ์และรายละเอียดตามที่พระราชบัญญัติการให้เอกชนร่วมลงทุนในกิจการของรัฐ พ.ศ. 2556 “พระราชบัญญัติ” และประกาศสำนักงานคณะกรรมการนโยบายรัฐวิสาหกิจ เรื่อง ข้อกำหนดมาตรฐานของสัญญาร่วมลงทุน พ.ศ. 2558 “ประกาศ” กำหนดไว้ แต่ปัจจุบันประกาศฯยังขาดหลักเกณฑ์ที่ชัดเจนจึงก่อให้เกิดปัญหาต่อการร่างสัญญาร่วมลงทุน ผู้เขียนได้ศึกษาเปรียบเทียบกฎหมายและคู่มือแนวทางการร่างสัญญาร่วมลงทุนของประเทศออสเตรเลียและประเทศอังกฤษ โดยได้ข้อเสนอแนะ ดังต่อไปนี้ 1. การเริ่มนับระยะเวลาโครงการให้ถือวันที่บรรลุข้อตกลงทางการเงินเป็นเงื่อนไขการเริ่มนับระยะเวลา โดยมีหลักเกณฑ์เงื่อนไขการขอความเห็นชอบจากคู่สัญญาฝ่ายรัฐและกรอบระยะเวลาในการปฏิบัติตามเงื่อนไข นอกจากนี้ จะต้องมีแนวทางในการต่ออายุตามคำมั่นในกรณีโครงการได้ทำขึ้นก่อนที่พระราชบัญญัติและประกาศนี้ใช้บังคับ โดยการเจรจาต่ออายุสัญญาจะต้องจัดตั้งคณะกรรมการมาตรา 34 เพื่อทำหน้าที่พิจารณาข้อเสนอและผลประโยชน์ตอบแทนของรัฐ และเมื่อเจรจาเรียบร้อยแล้วจะต้องดำเนินการตามขั้นตอนการทำสัญญาใหม่ตามที่กฎหมายกำหนดต่อไป 2. กรณีเหตุยกเว้นความรับผิดนั้นจะต้องมีหลักเกณฑ์ว่ากรณีอย่างใดเป็นเหตุสุดวิสัย เหตุละเว้นความรับผิดและเหตุเรียกค่าชดเชย และการดำเนินการภายหลังจากการเกิดเหตุยกเว้นความรับผิดไว้ด้วย และคู่สัญญาฝ่ายรัฐสามารถพิจารณาชดเชยความเสียหายด้วยการขยายระยะเวลาโครงการ การปรับลดส่วนแบ่งรายได้หรือค่าตอบแทน รวมถึงการชดใช้ค่าสินไหมทดแทนให้แก่คู่สัญญาฝ่ายเอกชนในกรณีของเหตุเรียกค่าชดเชย 3. การประกันภัยจะต้องมีหลักเกณฑ์ในการจัดทำประกันภัยที่สามารถจัดการความเสี่ยงของโครงการพัฒนาที่ดินของรัฐตลอดอายุสัญญา โดยจะต้องมีเงื่อนไขที่เจ้าหนี้เงินกู้โครงการมีสิทธิได้รับความคุ้มครองในจำนวนหนี้ที่คู่สัญญาฝ่ายเอกชนค้างชำระ กรณีการใช้ค่าสินไหมทดแทนจะต้องมีหลักเกณฑ์ชัดเจนที่คุ้มค่ากับการลงทุนของคู่สัญญาฝ่ายเอกชน 4. กรณีเหตุแห่งการเลิกสัญญา จะต้องมีหลักเกณฑ์และกำหนดขอบเขตในกรณีการใช้สิทธิเลิกสัญญาฝ่ายเดียวของคู่สัญญาฝ่ายรัฐที่จะต้องมีการชดเชยความเสียหายที่เกิดขึ้นจากการบอกเลิกสัญญา และกรณีมีพฤติการณ์ที่เปลี่ยนแปลงไปส่งผลต่อการปฏิบัติตามสัญญาของคู่สัญญาฝ่ายเอกชนให้ต้องรับภาระหนักขึ้นหรือเสียเปรียบเกินควรนั้น จะต้องมีแนวทางที่คู่สัญญาฝ่ายเอกชนมีสิทธิขอปรับแก้สัญญาเพื่อให้สอดคล้องกับกฎหมายหรือสถานการณ์ที่เปลี่ยนไป ซึ่งหากไม่สามารถแก้ไขสัญญาหรือไม่สามารถตกลงกันได้ก็ให้เป็นเหตุแห่งการเลิกสัญญาได้
มาตรการทางอาญากรณีการสวมรอยเป็นบุคคลอื่นบนเครือข่ายอินเทอร์เน็ต
Authors:   , แก้วศิวะวงศ์ สุธาทิพย์
Published: September 2023

วิทยานิพนธ์ฉบับนี้มีวัตถุประสงค์เพื่อศึกษาถึงมาตรการทางอาญากรณีการสวมรอยเป็นบุคคลอื่นบนเครือข่ายอินเทอร์เน็ต โดยมุ่งศึกษาเกี่ยวกับลักษณะการกระทำผิด มาตรการทางกฎหมาย และมาตรการบังคับที่ควรนำมาใช้เพื่อป้องกันและปราบปรามการกระทำผิดดังกล่าว จากการศึกษาพบว่า ในปัจจุบันเทคโนโลยีคอมพิวเตอร์และระบบเครือข่ายอินเทอร์เน็ตเข้ามามีบทบาทสำคัญในการดำเนินชีวิตประจำวันของมนุษย์ การสวมรอยเป็นบุคคลอื่นบนเครือข่ายอินเทอร์เน็ตเป็นการกระทำผิดลักษณะหนึ่งซึ่งเกิดขึ้นจากการนำข้อมูลส่วนที่แสดงอัตลักษณ์ส่วนบุคคลของเหยื่อไปใช้แอบอ้างสวมรอยผ่านเว็บไซต์หรือโปรแกรมประยุกต์ที่ใช้งานบนระบบเครือข่ายอินเทอร์เน็ต รวมถึงวิธีการทางอิเล็กทรอนิกส์อย่างอื่น โดยไม่ได้รับความยินยอมจากเจ้าของข้อมูลส่วนบุคคล และกระทำไปโดยมีวัตถุประสงค์ที่ไม่ชอบด้วยกฎหมาย การกระทำเช่นนี้ถือเป็นการล่วงละเมิดสิทธิในความเป็นตัวตนและสิทธิส่วนบุคคลของผู้ถูกสวมรอยเป็นเหตุให้ผู้ถูกสวมรอยและบุคคลอื่นที่เกี่ยวข้องได้รับความเสียหาย ประเทศไทยต้องประสบกับปัญหาการสวมรอยเป็นบุคคลอื่นบนเครือข่ายอินเทอร์เน็ต แต่ประเทศไทยยังไม่มีมาตรการทางอาญาเกี่ยวกับการกระทำผิดดังกล่าวอย่างชัดเจนและครอบคลุมเพียงพอ ส่งผลให้ผู้ถูกสวมรอยไม่ได้รับการคุ้มครองอย่างแท้จริง ทั้งนี้ เมื่อศึกษากฎหมายของสหรัฐอเมริกา สหราชอาณาจักร ประเทศญี่ปุ่น และสาธารณรัฐเกาหลี พบว่าสหรัฐอเมริกามีบทบัญญัติที่วางมาตรการทางอาญาเกี่ยวกับการสวมรอยเป็นบุคคลอื่นบนเครือข่ายอินเทอร์เน็ตไว้เป็นการเฉพาะ ส่วนสหราชอาณาจักร ประเทศญี่ปุ่น และสาธารณรัฐเกาหลี แม้จะไม่มีบทบัญญัติเฉพาะ แต่มีการกำหนดแนวทางในการนำบทบัญญัติอื่นที่มีอยู่แล้วมาปรับใช้แก่ข้อเท็จจริงที่เกิดขึ้นเป็นรายกรณีไป ส่งผลให้ประเทศเหล่านี้มีมาตรการทางอาญาสำหรับจัดการปัญหาดังกล่าวได้อย่างมีประสิทธิภาพ ด้วยเหตุที่กล่าวมาข้างต้น จึงเสนอแนะให้ประเทศไทยกำหนดมาตรการทางอาญากรณีการสวมรอยเป็นบุคคลอื่นบนเครือข่ายอินเทอร์เน็ตให้ชัดเจนและเหมาะสม เพื่อให้เจ้าหน้าที่ในกระบวนการยุติธรรมทางอาญามีหลักเกณฑ์ในการดำเนินการทางกฎหมายแก่ผู้กระทำผิด และประชาชนได้รับการคุ้มครองอย่างแท้จริง อันจะส่งผลให้การป้องกันและปราบปรามการกระทำความผิดดังกล่าวเป็นไปด้วยความเรียบร้อยและมีประสิทธิภาพ
มาตรการทางกฎหมายในการคุ้มครองสิทธิรับบริการสาธารณสุขของแรงงานต่างด้าวที่มีสถานะไม่ชอบด้วยกฎหมาย
Authors:   , กันยาสาย เสกสรรค์
Published: September 2023

วิทยานิพนธ์ฉบับนี้ มีวัตถุประสงค์เพื่อศึกษามาตรการทางกฎหมายระหว่างประเทศ องค์กรระหว่างประเทศ ประสบการณ์การคุ้มครองสิทธิรับบริการสาธารณสุขของแรงงานต่างด้าวที่มีสถานะไม่ชอบด้วยกฎหมายในต่างประเทศเปรียบเทียบประเทศไทย ปัญหาทางกฎหมายในการคุ้มครองสิทธิรับบริการสาธารณสุขแก่คนต่างด้าวในประเทศไทยและผลกระทบที่เกิดขึ้น เพื่อให้ข้อเสนอแนะเกี่ยวกับกับการคุ้มครองสิทธิแก่บุคคลเหล่านี้ที่เหมาะสมกับบริบทของประเทศไทย จากการศึกษา พบว่า สิทธิรับบริการสาธารณสุขเป็นสิทธิมนุษยชน ซึ่งในกฎหมายระหว่างประเทศว่าด้วยสิทธิมนุษยชนหลายฉบับมุ่งคุ้มครองมนุษย์ทุกคน แต่ระดับการคุ้มครองในแต่ละประเทศมีความแตกต่างกันตามบริบทของประเทศนั้นๆ กรณีประเทศไทยตามรัฐธรรมนูญแห่งราชอาณาจักรไทยไม่มีความชัดเจนเกี่ยวกับการคุ้มครองสิทธิรับบริการสาธารณสุขแก่คนต่างด้าว เว้นแต่ กรณีการเจ็บป่วยฉุกเฉินจะได้รับความคุ้มครองตามพระราชบัญญัติการแพทย์ฉุกเฉิน พ.ศ. 2551 และพระราชบัญญัติสถานพยาบาล พ.ศ. 2541 อย่างไรก็ตาม ยังไม่เพียงพอเมื่อพิจารณาจากความจำเป็นขั้นพื้นฐานในการดำรงชีวิตของมนุษย์คนหนึ่ง จึงส่งผลกระทบต่อปัญหาการจัดบริการสาธารณสุขและสุขภาพอนามัยในภาพรวมของประเทศ ดังนั้น จึงควรแก้ไขเพิ่มเติมกฎหมายหรือบัญญัติกฎหมายขึ้นใหม่เพื่อช่วยเหลือทางด้านสาธารณสุขแก่แรงงานต่างด้าวที่มีสถานะไม่ชอบด้วยกฎหมายโดยเฉพาะบริการสาธารณสุขขั้นพื้นฐานที่จำเป็นต่อการดำรงชีวิต เช่น การบริการสร้างเสริมสุขภาพ การป้องกันและควบคุมโรคติดต่อร้ายแรง บริการสุขภาพเด็กและหญิงตั้งครรภ์ การรักษาพยาบาลในระดับปฐมภูมิ การใช้สิทธิกรณีอุบัติเหตุฉุกเฉิน โดยอาจใช้เงื่อนไขของรายได้ เงื่อนไขการอาศัยอยู่จริง การร่วมจ่ายค่าบริการ เป็นเกณฑ์การพิจารณาในการเข้าถึงสิทธิ ทั้งนี้ ภายใต้การบังคับของกฎหมายว่าด้วยคนเข้าเมืองและกฎหมายว่าด้วยการทำงานของคนต่างด้าวประกอบด้วย
วิวัฒนาการความผิดทางเพศ :ศึกษาเปรียบเทียบระหว่างกฎหมายไทยกับกฎหมายอิสลาม
Authors:   , พูลศิลป์ ชนินดา
Published: September 2023

วิทยานิพนธ์ฉบับนี้มีวัตถุประสงค์เพื่อศึกษาเปรียบเทียบฐานความผิดเกี่ยวกับเพศระหว่างกฎหมายไทยกับกฎหมายอิสลาม เนื่องจากอาชญากรรมทางเพศเป็นอาชญากรรมหนึ่งของประเทศไทยที่มีแนวโน้มเพิ่มสูงขึ้นเรื่อยๆ จึงทำให้ประชาชนส่วนใหญ่เริ่มมีความสนใจและตระหนักถึงปัญหาจากการกระทำความผิดฐานนี้มากยิ่งขึ้น โดยมีความเห็นว่าสาเหตุประการหนึ่งที่ทำให้ประเทศไทยไม่สามารถแก้ไขหรือป้องกันสังคมจากอาชญากรรมประเภทนี้ได้เนื่องมาจากความร้ายแรงของรูปแบบการลงโทษของประเทศไทยต่อการกระทำความผิดฐานเหล่านี้ และมีความเห็นว่าประเทศไทยควรที่จะเพิ่มโทษให้หนักขึ้นเพราะรูปแบบของโทษที่บังคับใช้ในปัจจุบันได้แก่โทษจำคุกและโทษปรับ เว้นแต่กรณีที่การกระทำนั้นเป็นเหตุให้ผู้เสียหายถึงแก่ความตาย จึงจะลงโทษด้วยการประหารชีวิต ในขณะที่กฎหมายบางประเทศหรือบางระบบบัญญัติให้สามารถลงโทษด้วยวิธีประหารชีวิตได้ แม้ผู้เสียหายไม่ถึงแก่ความตายก็ตามซึ่งได้แก่กฎหมายอิสลาม จากการศึกษาพบว่าการกระทำความผิดทางเพศทั้งกฎหมายไทยและกฎหมายอิสลามต่างมีวิวัฒนาการที่ยาวนานและพัฒนามาจากแนวความคิดทางด้านศาสนาเหมือนกัน โดยในอดีตนั้นจะพบว่าแนวความคิดของฐานความผิด ทั้งแนวความคิดและทฤษฎีการลงโทษนั้นมีลักษณะที่คล้ายคลึงกัน แต่เนื่องจากวิวัฒนาการของแนวความคิดที่เปลี่ยนแปลงไปตามยุคสมัยและสังคม จึงทำให้ฐานความผิดและรูปแบบการลงโทษรวมทั้งความรุนแรงของการกำหนดโทษของทั้งสองระบบแตกต่างกัน ดังนั้นจึงเห็นว่าการที่จะเปลี่ยนแปลงรูปแบบการลงโทษของประเทศไทยให้มีความรุนแรงขึ้นนั้น ประการสำคัญคือจะต้องเข้าใจแนวความคิดของกฎหมายในเรื่องดังกล่าวเพื่อกำหนดรูปแบบการลงโทษให้สอดคล้องกับสังคมนั้นๆ วิทยานิพนธ์ฉบับนี้จะเน้นการศึกษาในเรื่องวิวัฒนาการและปรัชญาแนวความคิดของการบัญญัติความผิดทางเพศโดยเฉพาะความผิดฐานข่มขืนกระทำชำเราและฐานกระทำอนาจาร รวมทั้งศึกษาถึงกฎหมายของต่างประเทศที่บังคับใช้กฎหมายอิสลามในปัจจุบัน ทั้งนี้เพื่อที่จะทำให้สามารถเข้าใจแนวความคิดของประเทศไทยและก่อให้เกิดองค์ความรู้ใหม่เกี่ยวกับความผิดทางเพศตามกฎหมายอิสลาม
การกำหนดความผิดอาญาฐานให้สินบนแก่พยานบุคคลและฐานพยานบุคคลรับสินบน
Authors:   , อิสสอาด พรพรรณ
Published: September 2023

ปัญหาการให้สินบนแก่พยานบุคคลและพยานบุคคลรับสินบนเป็นปัญหาอาชญากรรมซึ่งก่อให้เกิดความเสียหายต่อการดำเนินคดีในกระบวนการยุติธรรมและยังเป็นอาชญากรรมที่ยากต่อการแสวงหาพยานหลักฐานในการกระทำความผิดเพราะผู้ให้และผู้รับอาจร่วมมือกันปกปิดการกระทำความผิด ทั้งนี้ การให้สินบนแก่พยานบุคคลยังเป็นการกระทำรูปแบบหนึ่งของความผิดอาญาฐานขัดขวางกระบวนการยุติธรรม (Obstruction of Justice) ตามอนุสัญญาสหประชาชาติเพื่อการต่อต้านองค์กรอาชญากรรมข้ามชาติ ค.ศ. 2000 ซึ่งประเทศต่างๆ สามารถนำกฎหมายอาญาที่ได้บัญญัติฐานความผิดเกี่ยวกับการขัดขวางกระบวนการยุติธรรมมาปรับใช้ได้ เช่น ความผิดฐานยุ่งเหยิงกับพยานบุคคล ความผิดฐานให้สินบนแก่พยานบุคคล ความผิดฐานพยานบุคคลรับสินบน สำหรับประเทศไทยนั้นประมวลกฎหมายอาญาไม่ได้บัญญัติความผิดฐานให้สินบนแก่พยานบุคคลและฐานพยานบุคคลรับสินบนไว้ การลงโทษผู้กระทำความผิดจึงต้องนำบทบัญญัติทั่วไปในเรื่องของตัวการ ผู้ใช้ และผู้สนับสนุนตามมาตรา 83 มาตรา 84 และมาตรา 86 มาปรับใช้แล้วแต่กรณีกับฐานความผิดที่เกี่ยวข้องซึ่งฝ่ายโจทก์จะต้องพิสูจน์องค์ประกอบของความผิดและองค์ประกอบในเรื่องของตัวการ ผู้ใช้ และผู้สนับสนุนด้วย ด้วยเหตุดังกล่าว วิทยานิพนธ์เล่มนี้จึงมุ่งศึกษาความผิดฐานขัดขวางกระบวนการยุติธรรมในอนุสัญญาสหประชาชาติเพื่อการต่อต้านองค์กรอาชญากรรมข้ามชาติ ค.ศ. 2000 และบทบัญญัติความผิดอาญาฐานให้สินบนแก่พยานบุคคลและฐานพยานบุคคลรับสินบนในกฎหมายของต่างประเทศ ได้แก่ ประเทศสหรัฐอเมริกา ประเทศออสเตรเลีย ประเทศสิงคโปร์ ประเทศฝรั่งเศส และประเทศสาธารณรัฐประชาชนจีน โดยศึกษาเปรียบเทียบในประเด็นเกี่ยวกับการบัญญัติองค์ประกอบของความผิด ได้แก่ ผู้กระทำความผิด การกระทำความผิด รูปแบบของสินบน เจตนาพิเศษ และการกำหนดบทลงโทษ ทางอาญา ทั้งนี้ เพื่อนำไปสู่แนวทางการบัญญัติความผิดอาญาฐานให้สินบนแก่พยานบุคคลและฐานพยานบุคคลรับสินบนให้สอดคล้องกับระบบกฎหมายไทย จากการศึกษาพบว่าประเทศไทยควรบัญญัติความผิดอาญาฐานให้สินบนแก่พยานบุคคลและฐานพยานบุคคลรับสินบนเป็นฐานความผิดเฉพาะไว้ในรูปแบบการแก้ไขเพิ่มเติมฐานความผิดในประมวลกฎหมายอาญาซึ่งเป็นบทกฎหมายทั่วไปเพื่อให้สามารถลงโทษผู้กระทำความผิดได้ รวมถึงป้องกันและปราบปรามการกระทำความผิดเกี่ยวกับการให้หรือรับสินบนของพยานบุคคลและคุ้มครองการดำเนินคดีในกระบวนการยุติธรรม
การรวมระบบเงินทดแทนกับระบบประกันสังคมเพื่อความเสมอภาคในการเข้าถึงสิทธิประโยชน์ของผู้ใช้แรงงาน
Authors:   , ปวีรวัฒน์ ชญานี
Published: September 2023

การประกันสังคมเป็นสวัสดิการที่รัฐจำเป็นต้องใช้ เพื่อสร้างความเป็นธรรมทางสังคมให้แก่ผู้ใช้แรงงาน และตามมาตรฐานสากลนั้น การประกันสังคมที่ดี หมายถึง การประกันสังคมที่คุ้มครองทุกคนอย่างเสมอภาค และสามารถจัดสรรให้มีหลักประกันที่เพียงพอแก่ความต้องการของผู้ใช้แรงงาน ซึ่งแม้ว่าแต่ละประเทศจะมีแนวทางการจัดทำระบบการประกันสังคมที่แตกต่างกัน แต่เมื่อมองจากภาพรวมทั่วโลกแล้ว จะเห็นได้ว่ากระแสโลกในปัจจุบันมีแนวทางขยายความคุ้มครองการประกันสังคมให้ครอบคลุมทั่วถึงมากขึ้นและคุ้มครองอย่างเท่าเทียมกันมากขึ้น การประกันสังคมเริ่มใช้ในประเทศไทยนับตั้งแต่ปี พ.ศ. 2517 เมื่อจัดตั้งระบบเงินทดแทน อย่างไรก็ตาม เมื่อเริ่มจัดตั้งระบบการประกันสังคมประเภทอื่น ๆ ในปี พ.ศ. 2534 เป็นต้นมา ระบบเงินทดแทนกลับถูกแยกเป็นเอกเทศออกจากระบบประกันสังคม ทำให้เกิดความเหลื่อมล้ำระหว่างสองระบบดังกล่าว อันส่งผลให้เกิดภาระที่ไม่จำเป็นแก่ผู้มีส่วนได้เสียทุกฝ่าย ช่องว่างทางกฎหมายซึ่งเพิ่มโอกาสในการกระทำผิดทั้งโดยเจตนาและไม่เจตนา รวมถึงการให้ความคุ้มครองที่ไม่เท่าเทียมกันอย่างไม่เป็นธรรม ปัญหาดังกล่าวจึงเป็นหนึ่งในปัจจัยความท้าทายที่สมควรได้รับความสนใจจากรัฐบาล หากประเทศไทยสามารถพัฒนาระบบการประกันสังคมให้มีเอกภาพยิ่งขึ้น ด้วยการรวมระบบเงินทดแทนและระบบประกันสังคมประเภทอื่น ๆ ผู้ใช้แรงงานย่อมสามารถเข้าถึงสิทธิประโยชน์ได้อย่างเสมอภาคและมีประสิทธิภาพตามมาตรฐานสากลต่าง ๆ เช่น แผนปฏิบัติการของสหประชาชาติ ปี ค.ศ. 2030 ว่าด้วยการพัฒนาอย่างยั่งยืน แผนปฏิบัติการขององค์การแรงงานระหว่างประเทศว่าด้วยงานที่มีคุณค่า และยุทธศาสตร์การบริหารเชิงกลยุทธ์ของสมาคมการประกันสังคมระหว่างประเทศว่าด้วยการประกันสังคมที่มีความเป็นพลวัต เป็นต้น ซึ่งเป็นหนึ่งในมาตรการสร้างภาพลักษณ์ที่ดีของประเทศไทยในฐานะประเทศชั้นนำของประชาคมอาเซียน อันเป็นสิ่งที่จำเป็นเพื่อรับมือการแข่งขันในเวทีระหว่างประเทศต่อไปในอนาคต
แนวทางในการกำหนดมาตรฐานกลางในการได้มาซึ่งผู้ดำรงตำแหน่งในองค์กรอิสระตามรัฐธรรมนูญ
Authors:   , เศรณีปราการ ฉันทวัฒน์
Published: September 2023

วิทยานิพนธ์ฉบับนี้ มีวัตถุประสงค์เพื่อศึกษาถึงปัญหาที่เกิดขึ้นในกระบวนการสรรหาผู้ดำรงตำแหน่งในองค์กรอิสระตามรัฐธรรมนูญในช่วงที่มีการบังคับใช้รัฐธรรมนูญแห่งราชอาณาจักรไทย พุทธศักราช 2540 และรัฐธรรมนูญแห่งราชอาณาจักรไทย พุทธศักราช 2550 รวมถึงนำเสนอแนวทางปฏิบัติในต่างประเทศในหลักการสำคัญเกี่ยวกับการสรรหาผู้ดำรงตำแหน่งในองค์กรอิสระ และความพยายามในการกำหนดมาตรฐานกลางในการสรรหาผู้ดำรงตำแหน่งในองค์กรอิสระตามรัฐธรรมนูญในประเทศไทยในช่วงระหว่างการร่างรัฐธรรมนูญฉบับใหม่ จากการศึกษาพบว่า บทบัญญัติในรัฐธรรมนูญทั้งสองฉบับที่ผ่านมามีความไม่ชัดเจนและขาดประสิทธิภาพ โดยเฉพาะใน 3 ประเด็น ได้แก่ 1. ปัญหาความไม่ชัดเจนในกระบวนการสรรหา คัดเลือก และแต่งตั้ง ซึ่งส่งผลกระทบให้เกิดปัญหาในกระบวนการสรรหาที่ไม่ชอบด้วยรัฐธรรมนูญ 2. ปัญหาเกี่ยวกับคณะกรรมการสรรหา ว่าด้วยความไม่เหมาะสมของจำนวน ที่มาและองค์ประกอบของคณะกรรมการสรรหาที่มีจำนวนน้อยและขาดความหลากหลายในด้านที่มา อันส่งผลกระทบต่อความละเอียดรอบคอบในการพิจารณาคัดเลือกผู้สมัคร และ 3. ปัญหาเรื่องการขาดหลักเกณฑ์มาตรฐานในการพิจารณาสรรหา ว่าด้วยปัญหาในอดีตที่เกิดจากการสรรหาผู้ดำรงตำแหน่งที่ถูกแทรกแซงทางการเมือง ในภาพรวมทำให้กระบวนการสรรหาผู้ดำรงตำแหน่งในองค์กรอิสระตามรัฐธรรมนูญไม่มีหลักประกันในการรับรองว่ากระบวนการสรรหาจะได้มาซึ่งบุคคลที่เหมาะสมจะดำรงตำแหน่งอย่างแท้จริง ด้วยเหตุดังที่กล่าวมาข้างต้น ผู้ศึกษาจึงเสนอให้มีการแก้ไขรัฐธรรมนูญหรือเปิดช่องให้มีกฎหมายว่าด้วยการกำหนดมาตรฐานกลางในการได้มาซึ่งผู้ดำรงตำแหน่งในองค์กรอิสระตามรัฐธรรมนูญ โดยมีเนื้อหาเกี่ยวกับการกำหนดมาตรฐานขั้นต่ำในส่วนที่องค์กรอิสระตามรัฐธรรมนูญทั้งหมดมีร่วมกัน โดยมีหลักการใน 2 เรื่อง คือ 1. มาตรฐานในเชิงกระบวนการสรรหา และ 2. มาตรฐานในเชิงเนื้อหา เพื่อส่งเสริมให้กระบวนการสรรหาในแต่ละครั้งมีมาตรฐานรองรับยิ่งขึ้น
วิเคราะห์หลักกฎหมายระหว่างประเทศในคดีตีความคำพิพากษาเกี่ยวกับปราสาทพระวิหาร ค.ศ. 2013
Authors:   , เรืองขำ ธีรพงศ์
Published: September 2023

เมื่อวันที่ 15 มิถุนายน ค.ศ. 1962 ศาลยุติธรรมระหว่างประเทศได้มีคำพิพากษาคดีเกี่ยวกับปราสาทพระวิหาร ค.ศ. 1962 ให้ปราสาทพระวิหารอยู่ในดินแดนภายใต้อธิปไตยของกัมพูชา และประเทศไทยต้องถอนกองกำลังทหาร ตำรวจ หรือผู้ดูแล ออกจากบริเวณใกล้เคียงบนดินแดนกัมพูชา และต้องคืนโบราณวัตถุที่ได้เคลื่อนย้ายออกจากพื้นที่ปราสาทพระวิหาร หากแต่ปัญหาข้อพิพาทได้เกิดขึ้นอีกครั้งในปี ค.ศ. 2007 เมื่อกัมพูชาขอให้องค์การยูเนสโกขึ้นทะเบียนปราสาทพระวิหารเป็นแหล่งมรดกโลก ประเทศไทยจึงได้ประท้วงแผนผังการจัดเขตพื้นที่ปราสาทพระวิหาร ซึ่งแสดงพื้นที่ทับซ้อน จำนวน 4.6 ตารางกิโลเมตรโดยประมาณ ต่อมาในปี ค.ศ. 2008 คณะกรรมการมรดกโลกได้ขึ้นทะเบียนเฉพาะตัวปราสาทพระวิหารเป็นมรดกโลก ได้นำไปสู่การปะทะกันทางอาวุธในพื้นที่ชายแดนใกล้ปราสาทพระวิหารหลายครั้ง ระหว่างปี ค.ศ. 2008 - ค.ศ. 2011 กัมพูชาจึงร้องขอให้ศาลฯ มีคำขอให้ตีความคำพิพากษาคดีเกี่ยวกับปราสาทพระวิหาร ค.ศ. 1962 โดยมีประเด็นสำคัญคือ ขอให้ศาลฯ กำหนดสถานะทางกฎหมายของ “แผนที่ภาคผนวก 1” พร้อมทั้งยื่นคำร้องขอคำสั่งมาตรการชั่วคราว การวิเคราะห์คำพิพากษาคดีตีความเกี่ยวกับปราสาทพระวิหาร ค.ศ. 2013 ทำให้ทราบถึงวิธีการเข้าสู่ปัญหาของศาลฯ ฐานทางกฎหมาย (legal basis) และวิธีการที่ศาลฯ ปรับใช้หลักกฎหมาย (approach) ทั้งการอธิบายและขยายตัวบท ซึ่งเป็นการเพิ่มคุณค่า (Value added) ในบริบทของกฎหมายระหว่างประเทศ และสอดคล้องกับบทบาทหน้าที่ของศาลยุติธรรมระหว่างประเทศในการระงับข้อพิพาทโดยสันติวิธี วิทยานิพนธ์เล่มนี้ได้นำเสนอบทบาทสำคัญของศาลยุติธรรมระหว่างประเทศในการปรับใช้หลักกฎหมายในการตีความคำพิพากษา ซึ่งเป็นสิ่งที่มีคุณค่าในการพัฒนาความรู้ในบริบทของกฎหมายระหว่างประเทศ ทั้งนี้ ผลที่ปรากฏชัดเจนภายหลังจากมีคำพิพากษาคดีตีความเกี่ยวกับปราสาทพระวิหาร ค.ศ. 2013 ย่อมเป็นสิ่งยืนยันถึงการทำหน้าที่ได้อย่างเหมาะสม โดยนำไปสู่การคลี่คลายของข้อพิพาท “อธิปไตยเหนือบริเวณของปราสาทพระวิหาร” ที่มีต่อเนื่องยาวนานและยุติสถานการณ์การปะทะกันทางอาวุธระหว่างประเทศไทยและประเทศกัมพูชาได้สำเร็จ
แนวทางในการกำหนดหลักเกณฑ์การแต่งตั้งข้าราชการพลเรือนระดับสูง
Authors:   , เพิ่มสุวรรณ์ พีระศิลป์
Published: September 2023

วิทยานิพนธ์เล่มนี้ศึกษามุ่งศึกษากระบวนการการแต่งตั้งโยกย้ายข้าราชการพลเรือนระดับสูง โดยมีวัตถุประสงค์เพื่อศึกษาปัญหาการแต่งตั้งโยกย้ายข้าราชการพลเรือนระดับสูงของประเทศไทยและแนวทางแก้ไขโดยศึกษาเปรียบเทียบหลักเกณฑ์การแต่งตั้งนักบริหารระดับสูงภาครัฐในต่างประเทศเพื่อเสนอแนะแนวทางในการจัดทำหลักเกณฑ์การแต่งตั้งข้าราชการพลเรือนระดับสูงที่โปร่งใสและเป็นธรรม ผลจากการศึกษาพบว่า ในการแต่งตั้งข้าราชการพลเรือนระดับสูงของประเทศไทยมักเกิดปัญหาใน 2 ขั้นตอน ได้แก่ การคัดเลือกก่อนการแต่งตั้งซึ่งจะต้องดำเนินการตามหลักเกณฑ์ในหนังสือสำนักงาน ก.พ. ซึ่งยัง ไม่มีการประมวลและไม่มีการปรับปรุงให้เป็นปัจจุบัน และในขั้นตอนการโยกย้ายซึ่งตามพระราชบัญญัติระเบียบข้าราชการพลเรือน พ.ศ. 2551 มาตรา 63 บัญญัติให้ การโยกย้ายข้าราชการพลเรือนให้เป็นไปตามที่กำหนดใน กฎ ก.พ. แต่ในปัจจุบันกลับไม่มีการออก กฎ ก.พ. ดังกล่าวแต่อย่างใด ส่งผลให้การโยกย้ายข้าราชการพลเรือนนั้นผู้มีอำนาจบรรจุและแต่งตั้งตามมาตรา 57 สามารถใช้ดุลพินิจในการสับเปลี่ยนหมุนเวียนผู้ดำรงตำแหน่งในระดับเดียวกันได้และนำมาซึ่งปัญหาการร้องทุกข์หรือฟ้องร้องซึ่งปรากฏจากตัวอย่างคำพิพากษาของศาลปกครองสูงสุดหลายๆ คดี สำหรับการศึกษาในต่างประเทศพบว่ามีระบบการแต่งตั้งที่ของแต่ละประเทศต่างมีจุดเด่น แต่ด้วยปัจจัยด้านระบบราชการที่มีความแตกต่างกัน เช่น ระบบการจ้างงานแบบไม่ต่อเนื่อง ส่งผลให้ไม่สามารถประยุกต์ใช้กับระบบกฎหมายของประเทศไทยได้ทั้งหมด ในส่วนของกระบวนการแต่งตั้งจะพบองค์กร 3 ฝ่าย ได้แก่ องค์กรกลางบริหารงานบุคคล ฝ่ายการเมือง และฝ่ายบุคลากรประจำ ซึ่งมีบทบาทเกี่ยวกับการแต่งตั้งผสมกันแต่จะมากหรือน้อยนั้นแล้วแต่รูปแบบของแต่ละประเทศ จากการศึกษาจึงได้เสนอให้ประมวลหลักเกณฑ์เกี่ยวกับการแต่งตั้งโยกย้าย โดยกำหนดหลักเกณฑ์ ได้แก่ “กฎ ก.พ. ว่าด้วยการแต่งตั้งข้าราชการพลเรือนระดับสูง” และ “กฎ ก.พ. ว่าด้วยการโยกย้ายข้าราชการพลเรือนระดับสูง” เพื่อให้การแต่งตั้งและการโยกย้ายมีความชัดเจนทั้งด้านบุคคลผู้มีอำนาจและวิธีการและยังเป็นการกำหนดกรอบดุลยพินิจของผู้มีอำนาจแต่งตั้งโยกย้ายให้สอดคล้องกับระบบคุณธรรม หลักธรรมาภิบาล และแนวปฏิบัติที่ศาลปกครองสูงสุดได้วางแนวทางเอาไว้ด้วย
กฎหมายล้มละลาย กับการแก้ไขปัญหาหนี้สินของเกษตรกร
Authors:   , พุกสุริย์วงศ์ พัชรดา
Published: September 2023

เนื่องด้วยการเกษตรในปัจจุบันได้เปลี่ยนแปลงจากการเกษตรเพื่อยังชีพเป็นเพื่อการค้า หนี้สินเกษตรกรจึงกลายเป็นปัญหาใหญ่ระดับชาติอย่างหลีกเลี่ยงไม่ได้ กรณีดังกล่าวเป็นผลสืบเนื่องมาจากความล้มเหลวของระบบการเกษตร การจัดการชีวิตของเกษตรกร ประกอบกับการส่งเสริมจากรัฐที่เพิ่มโอกาสเข้าถึงแหล่งเงินกู้ดอกเบี้ยต่ำได้โดยง่าย เมื่อกฎหมายล้มละลายมีวัตถุประสงค์เพื่อช่วยเหลือลูกหนี้ให้หลุดพ้นจากปัญหาหนี้สิน และเพื่อให้เจ้าหนี้ได้รับชำระหนี้อย่างเป็นธรรม ผู้เขียนเห็นว่ากระบวนการของกฎหมายล้มละลายอาจช่วยแก้ไขปัญหาหนี้สินเกษตรกรได้เช่นเดียวกับบุคคลในภาคส่วนอื่น หากแก้ไขเพิ่มเติมอย่างเหมาะสม วิทยานิพนธ์ฉบับนี้มีวัตถุประสงค์เพื่อวิเคราะห์ ศึกษาความเป็นไปได้ และ ข้อจำกัดในการนำกระบวนการทางกฎหมายภายใต้พระราชบัญญัติล้มละลาย พุทธศักราช 2483 แก้ไขเพิ่มเติมโดยพระราชบัญญัติล้มละลาย (ฉบับที่ 9) พ.ศ.2559 มาใช้แก้ไขปัญหาหนี้สินของเกษตรกร โดยผู้เขียนได้ศึกษาแนวคิด หลักการ และเหตุผลเบื้องหลังของกฎหมายล้มละลายของประเทศอังกฤษ ประเทศฝรั่งเศส ประเทศสหรัฐอเมริกา และแนวทางร่างกฎหมายล้มละลายของคณะกรรมาธิการสหประชาชาติ ว่าด้วยกฎหมายการค้าระหว่างประเทศ ว่าประเทศเหล่านี้มีการนำกฎหมายล้มละลายไปใช้แก้ไขปัญหาหนี้สินของเกษตรกรหรือไม่ อย่างไร จากการศึกษา พบข้อสรุปปัญหากฎหมายล้มละลายของประเทศไทย ที่มีผลต่อการแก้ไขปัญหาหนี้สินเกษตรกรทั้งสิ้น 3 ประการ ได้แก่ ปัญหาสิทธิเริ่มต้นคดีล้มละลายโดยลูกหนี้ ปัญหานิยาม "หนี้สินล้นพ้นตัว" ของลูกหนี้ และปัญหาสิทธิในการเข้าสู่กระบวนการฟื้นฟูกิจการของเกษตรกร โดยวิทยานิพนธ์ฉบับนี้ได้อธิบายข้อกฎหมายที่น่าสนใจจากกฎหมายต่างประเทศ พร้อมเสนอแนะแนวทางในการนำหลักการดังกล่าวมาปรับใช้ให้เหมาะสมกับสภาพเศรษฐกิจ สังคม และค่านิยม ของประเทศไทย เพื่อให้เกิดประโยชน์ต่อการแก้ไขปัญหาหนี้สินของเกษตรกรอย่างยั่งยืน
วิเคราะห์ร่างกฎหมายเกี่ยวกับการจดทะเบียนคู่ชีวิต : ศึกษากรณีการรับบุตรบุญธรรม
Authors:   , ศิริสม ญาดา
Published: September 2023

วิทยานิพนธ์เล่มนี้มีวัตถุประสงค์เพื่อศึกษาแนวทางกำหนดเรื่องการรับบุตรบุญธรรมของกลุ่มคนที่มีเพศวิถีแบบรักเพศเดียวกัน ประเทศไทยมีการร่างกฎหมายบันทึกทางทะเบียนคู่ชีวิตด้วยกัน 2 ฉบับ กล่าวคือ ร่างพระราชบัญญัติการจดทะเบียนคู่ชีวิต พ.ศ. .... และร่างพระราชบัญญัติคู่ชีวิต พ.ศ. .... ซึ่งร่างพระราชบัญญัติทั้ง 2 ฉบับกำหนดเรื่องการรับบุตรบุญธรรมของกลุ่มคนที่มีเพศวิถีแบบรักเพศเดียวกันไว้แตกต่างกัน ซึ่งในเรื่องดังกล่าวมีความละเอียดอ่อนและจะต้องคำนึงถึงความผาสุกและประโยชน์สูงสุดของบุตรบุญธรรม ดังนั้น เพื่อค้นคว้าหาแนวทางการกำหนดเรื่องการรับบุตรบุญธรรมที่เหมาะสม และคำนึงถึงสภาพสังคมไทยมากที่สุด จึงศึกษาเปรียบเทียบกับกฎหมายต่างประเทศ ได้แก่ ประเทศสหรัฐอเมริกา (มลรัฐฟลอริดา) ประเทศฝรั่งเศส ประเทศเยอรมนี และประเทศอังกฤษ จากการศึกษาพบว่าการรับบุตรบุญธรรมของกลุ่มคนที่มีเพศวิถีแบบรักเพศเดียวกันเป็นประเด็นที่มีความละเอียดอ่อนต่อการยอมรับของสังคม และร่างพระราชบัญญัติทั้ง 2 ฉบับ กำหนดลักษณะแนวทางของกฎหมายบันทึกทางทะเบียนคู่ชีวิตไม่ชัดเจน อีกทั้ง ยังมีการกำหนดเรื่องการรับบุตรบุญธรรมของกลุ่มคนที่มีเพศวิถีแบบรักเพศเดียวกันไว้แตกต่างกัน โดยร่างพระราชบัญญัติการจดทะเบียนคู่ชีวิต พ.ศ. .... มิได้กำหนดไว้โดยเฉพาะ จึงต้องนำประมวลกฎหมายแพ่งและพาณิชย์มาบังคับใช้ในฐานะกฎหมายทั่วไป ในขณะที่ร่างพระราชบัญญัติคู่ชีวิต พ.ศ. .... ประสงค์ให้มีการนำบทบัญญัติเกี่ยวกับเรื่องการรับบุตรบุญธรรมตามประมวลกฎหมายแพ่งและพาณิชย์มาบังคับใช้โดยอนุโลม และมีการกำหนดเรื่องการรับบุตรบุญธรรมไว้เฉพาะ โดยแก้ไขเพิ่มเติมประมวลกฎหมายแพ่งและพาณิชย์ในส่วนของการรับบุตรที่ติดมาของคู่ชีวิตอีกฝ่ายหนึ่งเป็นบุตรบุญธรรม และการรับบุตรบุญธรรมร่วมกัน อย่างไรก็ตาม ร่างพระราชบัญญัติทั้ง 2 ฉบับ ยังไม่สามารถนำมาบังคับใช้กับคู่ชีวิตที่มีเพศเดียวกันได้ในเงื่อนไขบางประการ นอกจากนี้ การกำหนดเรื่องการใช้อำนาจปกครองร่วมกันของคู่ชีวิตและบิดาหรือมารดาที่บุตรนั้นที่ติดมา หลังจากคู่ชีวิตจดทะเบียนรับบุตรที่ติดมาของอีกฝ่ายหนึ่งเป็นบุตรบุญธรรมเป็นการกำหนดนอกเหนือจากประมวลกฎหมายแพ่งและพาณิชย์กำหนด ซึ่งสิทธิดังกล่าวนี้คู่สมรสตามประมวลกฎหมายแพ่งและพาณิชย์ไม่ได้รับการคุ้มครอง จึงเป็นกรณีที่คู่ชีวิตได้รับสิทธิดังกล่าวเกินไปกว่าคู่สมรส ด้วยเหตุดังกล่าวข้างต้นจึงเสนอแนะให้กลุ่มคนที่มีเพศวิถีแบบรักเพศเดียวกันสามารถรับบุตรบุญธรรมโดยบุคคลคนเดียวได้ตามกฎหมาย โดยกำหนดแก้ไขบทบัญญัติในกฎหมายบันทึกทางทะเบียนคู่ชีวิตให้มีความชัดเจนขึ้น และหลีกเลี่ยงการตีความในอนาคต อย่างไรก็ตาม ประเทศไทยยังไม่ควรอนุญาตให้กลุ่มบุคคลที่มีเพศวิถีแบบรักเพศเดียวกันรับบุตรที่ติดมาของคู่ชีวิตอีกฝ่ายหนึ่งเป็นบุตรบุญธรรม และรับบุตรบุญธรรมร่วมกัน เนื่องจาก อาจก่อให้เกิดปัญหาทางกฎหมายและผลกระทบทางสังคมอื่นๆ
ปัญหาและการบังคับใช้กฎหมายกับสินเชื่อผู้สูงอายุในรูปแบบการจำนองแบบย้อนกลับ
Authors:   , อร่ามรัตน์ ทิชากร
Published: September 2023

สินเชื่อผู้สูงอายุในรูปแบบการจำนองแบบย้อนกลับ (Reverse Mortgage) เป็นสินเชื่อที่มีอสังหาริมทรัพย์เป็นหลักประกันการชำระหนี้ โดยผู้ขอสินเชื่อไม่มีหน้าที่ชำระเงินสำหรับเงินต้นหรือดอกเบี้ยจนกว่าหนี้ทั้งหมดจะถึงกำหนดชำระ ทั้งนี้ หนี้จะถึงกำหนดชำระและผู้ให้สินเชื่อสามารถบังคับทรัพย์หลักประกันเพื่อชำระหนี้ได้ก็ต่อเมื่อผู้ขอสินเชื่อตาย ขายทรัพย์หลักประกัน ย้ายออกจากบ้านซึ่งเป็นทรัพย์หลักประกัน หรือเป็นไปตามเงื่อนไขที่กำหนดในสัญญา ตามที่ประเทศไทยได้มีแนวคิดที่จะนำรูปแบบสินเชื่อผู้สูงอายุในรูปแบบการจำนองแบบย้อนกลับ(Reverse Mortgage) มาใช้ ผู้เขียนจึงศึกษาวิจัยถึงปัญหาและการนำกฎหมายที่เกี่ยวข้องมาบังคับใช้กับสินเชื่อดังกล่าว หลักการให้สินเชื่อผู้สูงอายุในรูปแบบการจำนองแบบย้อนกลับ (Reverse Mortgage) ได้มีการใช้อย่างแพร่หลายในต่างประเทศ โดยผู้เขียนได้ศึกษาหลักการของประเทศสหรัฐอเมริกา ซึ่งเป็นต้นแบบของสินเชื่อดังกล่าว และศึกษาหลักการของประเทศญี่ปุ่นซึ่งเป็นประเทศที่ใช้ระบบกฎหมายลายลักษณ์อักษร เพื่อหาแนวคิดและหลักการที่เหมาะสมในการกำหนดรูปแบบ แนวทางการบังคับใช้กฎหมายให้เกิดความถูกต้องและเป็นธรรมในประเทศไทยต่อไป จากการศึกษาพบว่า ประเทศสหรัฐอเมริกา รัฐได้เข้ามามีบทบาทในการประกันสินเชื่อและได้ออกกฎหมายเพื่อกำหนดหลักเกณฑ์ในการควบคุมการให้สินเชื่อและคุ้มครองผู้ขอสินเชื่อซึ่งเป็นผู้สูงอายุ ส่วนประเทศญี่ปุ่น รัฐไม่ได้เข้ามาประกันสินเชื่อและไม่มีกฎหมายเกี่ยวกับสินเชื่อผู้สูงอายุในรูปแบบการจำนองแบบย้อนกลับ (Reverse Mortgage) เป็นการเฉพาะ จากผลการศึกษา เห็นว่า ประเทศไทยยังไม่มีความจำเป็นที่จะต้องออกกฎหมายเพื่อรองรับสินเชื่อดังกล่าวเนื่องด้วยมีประมวลกฎหมายแพ่งและพาณิชย์รองรับสัญญาแล้ว แต่เสนอให้คณะกรรมการว่าด้วยสัญญา ผู้มีอำนาจตามพระราชบัญญัติคุ้มครองผู้บริโภค ออกประกาศกำหนดรูปแบบลักษณะข้อสัญญาเพื่อคุ้มครองผู้ขอสินเชื่อซึ่งเป็นผู้สูงอายุตามแนวทางของประเทศสหรัฐอเมริกาภายใต้บทบัญญัติของกฎหมายไทย และเสนอให้ธนาคารแห่งประเทศไทยกำหนดหลักเกณฑ์แนวทางปฏิบัติของธนาคารผู้ให้สินเชื่อเพื่อให้มีความคุ้มครองที่เป็นธรรม
มาตรการทางกฎหมายในการส่งเสริมช่องทางจัดจำหน่ายสินค้าและบริการของวิสาหกิจขนาดกลางและขนาดย่อม
Authors:   , ประคองธรรม พรศิริ
Published: September 2023

ปัจจุบันองค์กรธุรกิจประเภทวิสาหกิจขนาดกลางและขนาดย่อม (Small and Medium Enterprises: SMEs) ประสบปัญหาด้านการดำเนินการทางการตลาด โดยเฉพาะช่องทางในการจัดจำหน่ายสินค้าหรือบริการ (Place) ให้แก่ผู้บริโภคจากความต้องการสถานที่จำหน่ายสินค้า ความสามารถในการแข่งขัน การจำหน่ายทางออนไลน์ที่ประสบปัญหาความเชื่อมั่นของผู้บริโภค เมื่อวิเคราะห์มาตรการทางกฎหมายของประเทศไทยที่บังคับใช้ปัจจุบันพบว่า พระราชบัญญัติส่งเสริมวิสาหกิจขนาดกลางและขนาดย่อม พ.ศ. 2543 แม้จะมีการผลักดันให้เกิดผลแต่ในทางปฏิบัติ นโยบายต่างๆขาดความต่อเนื่องจากปัญหาความไม่มีเสถียรภาพทางการเมือง การขาดการบูรณการระหว่างหน่วยงานที่นำนโยบายไปปฏิบัติการส่งเสริม SMEs ทำให้การส่งเสริม SMEs ขาดประสิทธิภาพ เมื่อศึกษามาตรการทางกฎหมายที่ใช้กับภาคธุรกิจทั่วไป เพื่อที่จะใช้เป็นมาตรการทางกฎหมายในการสนับสนุนการดำเนินการทางการตลาดในช่องทางจำหน่ายสินค้าหรือบริการให้แก่ SMEs พบว่า พระราชบัญญัติขายตรงและตลาดแบบตรง พ.ศ.2545 ข้อกฎหมายที่บังคับให้ SMEs ต้องส่งเอกสารการซื้อขายให้แก่ผู้บริโภคเป็นหนังสือไม่สอดคล้องกับพระราชบัญญัติธุรกรรมทางอิเล็กทรอนิกส์ พ.ศ.2544 ที่รับรองการส่งเอกสารอิเล็กทรอนิกส์ นอกจากนี้ ร่างพระราชบัญญัติประกอบธุรกิจค้าปลีกค้าส่ง และร่างพระราชบัญญัติประกอบธุรกิจแฟรนไชส์ ซึ่งเกี่ยวข้องกับคนกลางในช่องทางจัดจำหน่ายไม่สามารถส่งเสริมผู้ประกอบการ SMEs ด้วยข้อกฎหมายที่เป็นอุปสรรคต่อ SMEs อาทิ การผลักดักให้ SMEs ค้าปลีกค้าส่งออกไปประกอบธุรกิจในพื้นที่ห่างไกล การคุณสมบัติในการขอยื่นประกอบธุรกิจแฟรนไชส์ที่ไม่เหมาะสมกับความสามารถของธุรกิจ SMEs อีกทั้ง มาตรการทางกฎหมายที่จะเข้ามาสนับสนุนช่องทางจัดจำหน่ายทางออนไลน์ให้แก่ SMEs คือ พระราชบัญญัติการดูแลผลประโยชน์ของคู่สัญญา พ.ศ.2551 ยังไม่เหมาะสมกับธุรกิจ SMEs เนื่องจากอัตราค่าธรรมเนียมของผู้ให้บริการค่อนข้างสูง การขาดสภาพคล่องทางการเงิน นอกจากนี้ แม้จะมีพระราชบัญญัติแข่งขันทางการค้า พ.ศ.2542 ซึ่งเป็นเครื่องมือผลักดัน SMEs ให้เข้าสู่ตลาดพบว่ายังขาดประสิทธิภาพด้านการบังคับใช้กฎหมาย ขณะเดียวกันประเทศเกาหลีใต้และประเทศญี่ปุ่นจะใช้มาตรการทางกฎหมายเพื่อส่งเสริมการดำเนินการทางการตลาดในช่องทางจัดจำหน่ายสินค้าหรือบริการให้แก่ SMEs เป็นการเฉพาะ เพื่อจัดหาตลาดหรือสถานที่จัดจำหน่ายสินค้าหรือบริการให้แก่ SMEs ตลอดจนการส่งเสริมผู้ประกอบการ SMEs และผู้บริโภคให้มีความเชื่อมั่นต่อการซื้อขายสินค้าหรือบริการทางออนไลน์ จากที่กล่าวมาทั้งหมดข้างต้น ทำให้การใช้มาตรการทางกฎหมายของไทยที่มีอยู่เพื่อแก้ไขปัญหาช่องทางจัดจำหน่ายให้แก่ SMEs ไม่มีประสิทธิภาพเพียงพอ จึงควรที่จะมีการแก้ไขกฎหมายภายในประเทศที่มีอยู่เพื่อสนับสนุนและส่งเสริมช่องทางจัดจำหน่ายสินค้าหรือบริการให้แก่ SMEs อย่างมีประสิทธิภาพต่อไป
เหตุฉกรรจ์ในความผิดฐานฉ้อโกง : ศึกษากรณีกระทำโดยแอบอ้างสถาบันพระมหากษัตริย์และสถาบันศาสนา
Authors:   , วรรณศิริ บุญยเกียรติ
Published: September 2023

เนื่องจากในช่วงระยะเวลาตั้งแต่ปี 2551-2558 พบว่ามีการกระทำในลักษณะแอบอ้างสถาบันพระมหากษัตริย์และสถาบันศาสนาเพื่อหาผลประโยชน์ในทางทรัพย์สินให้แก่ตนเป็นจำนวนมาก โดยในแต่ละคราวที่เกิดการกระทำผิดโดยการแอบอ้างขึ้นนั้น สังคมก็จะให้ความสนใจเป็นเป็นพิเศษเนื่องจากเป็นการกระที่มีลักษณะค่อนข้างร้าย เกิดความเสียหายมูลค่ามหาศาล ซึ่งตามประมวลกฎหมายอาญาไทยถือเป็นการกระทำความผิดฐานฉ้อโกงและมักมีการกระทำในลักษณะของการฉ้อโกง เมื่อศึกษาถึงวิธีการกระทำผิดดังกล่าวแล้ว สามารถเห็นได้ว่าการกระทำเหล่านี้เป็นการกระทำความผิดที่มีลักษณะร้ายแรง เนื่องจากการแอบอ้างสถาบันพระมหากษัตริย์และสถาบันศาสนานั้นแตกต่างจากการหลอกลวงด้วยวิธีการอื่น ความเชื่อในเรื่องสถาบันพระมหากษัตริย์และสถาบันศาสนาเป็นเรื่องที่ละเอียดอ่อนในบางบุคคล จึงทำให้โอกาสที่ความผิดจะสำเร็จนั้นเกิดขึ้นได้โดยง่ายและผลที่เกิดจากการกระทำความผิดนั้นมักมีขนาดเป็นจำนวนเงินมหาศาล สร้างความเสียหายในทางทรัพย์ให้กับบุคคลอย่างใหญ่หลวง รวมถึงระบบเศรษฐกิจของประเทศ จึงเห็นควรกำหนดให้การกระทำในลักษณะนี้เป็นเหตุฉกรรจ์ในความผิดฐานฉ้อโกง เพื่อที่สามารถลงโทษผู้กระทำผิดให้หนักขึ้นได้ ในปัจจุบันเหตุฉกรรจ์ในความผิดฐานฉ้อโกงตามกฎหมายอาญาไทยปรากฎอยู่เพียงแค่ 2 เหตุเท่านั้น ได้แก่ อนุมาตรา 1 แสดงตนเป็นคนอื่นหรือ และ อนุมาตรา 2 อาศัยความเบาปัญญาของผู้ถูกหลอกลวงซึ่งเป็นเด็ก หรืออาศัย ความอ่อนแอทางจิตของผู้ถูกหลอกลวง จึงเห็นควรให้มีการใช้มาตรการทางอาญาในการกำหนดเหตุฉกรรจ์ในความผิดฐานฉ้อโกงเพิ่มเติม เพื่อเป็นการเพิ่มโทษสำหรับการกระทำความผิดให้สูงขึ้นซึ่งสามารถช่วยป้องการการกระทำความผิดที่จะเกิดขึ้นได้ โดยทำการศึกษาเรื่องทฤษฎีเหตุฉกรรจ์ ทฤษฎีการลงโทษและการศึกษาเทียบเคียงกฎหมายต่างประเทศเพื่อเป็นแนวทางวิเคราะห์ในการกำหนดเหตุฉกรรจ์
ความผิดฐานข่มขืนกระทำชำเราและกระทำอนาจาร : ศึกษากรณีการให้ความยินยอม
Authors:   , สมนึก ปริณัฐ
Published: September 2023

ความผิดฐานข่มขืนกระทำชำเราและกระทำอนาจารตามประมวลกฎหมายอาญามาตรา 276 และมาตรา 278 เป็นความผิดที่ต้องกระทำโดยปราศจากความยินยอมของผู้อื่น และการกระทำจะต้องประกอบด้วยลักษณะใดลักษณะหนึ่ง กล่าวคือ โดยขู่เข็ญด้วยประการใดๆ โดยใช้กำลังประทุษร้าย โดยกระทำขณะผู้อื่นอยู่ในภาวะไม่สามารถขัดขืนได้ หรือโดยทำให้ผู้อื่นนั้นเข้าใจผิดว่าตนเป็นบุคคลอื่น จากการศึกษาพบว่าแม้การหลอกลวงเป็นสาเหตุหนึ่งที่ทำให้ความยินยอมเสียไปเป็นความยินยอมที่ไม่บริสุทธิ์ และไม่ใช่การหลอกลวงทุกกรณีที่จะเป็นเหตุให้ความยินยอมเสียไป แต่ตามประมวลกฎหมายอาญามาตรา 276 และมาตรา 278 กำหนดเพียงการหลอกลวงให้เข้าใจผิดว่าตนเป็นบุคคลอื่นเท่านั้นเป็นความผิด มิได้กำหนดถึงการหลอกลวงให้เข้าใจผิดในสภาพของการกระทำ และการหลอกลวงให้เข้าใจผิดในวัตถุประสงค์ของการกระทำไว้เป็นองค์ประกอบของความผิด ดังนั้น วิทยานิพนธ์ฉบับนี้จึงเสนอแนะแนวทางการแก้ไขปัญหา 2 ด้าน ได้แก่ ในด้านการพิจารณาความผิดเพื่อให้สามารถนำตัวผู้กระทำความผิดมาลงโทษได้ และในด้านการกำหนดความผิดโดยเพิ่มเติมองค์ประกอบความผิดในประมวลกฎหมายอาญามาตรา 276 และ 278 เพื่อให้ครอบคลุมถึงการหลอกลวงที่เป็นเหตุให้ความยินยอมเสียไปทุกกรณี
Normalized solutions for Sobolev critical Schrodinger-Bopp-Podolsky systems
Authors: Li Yuxin , Chang Xiaojun , Feng Zhaosheng
Published: September 2023

We study the Sobolev critical Schrodinger-Bopp-Podolsky system $$\displaylines{ -\Delta u+\phi u=\lambda u+\mu|u|^{p-2}u+|u|^4u\quad \text{in }\mathbb{R}^3,\cr -\Delta\phi+\Delta^2\phi=4\pi u^2\quad \text{in } \mathbb{R}^3, }$$ under the mass constraint \(\int_{\mathbb{R}^3}u^2\,dx=c \) for some prescribed \(c>0\), where \(2
0\) is a parameter, and \(\lambda\in\mathbb{R}\) is a Lagrange multiplier. By developing a constraint minimizing approach, we show that the above system admits a local minimizer. Furthermore, we establish the existence of normalized ground state solutions.
For more inofrmation see https://ejde.math.txstate.edu/Volumes/2023/56/abstr.html
Composição florística de um fragmento de Caatinga na comunidade rural Mocambo de Baixo, município de Patos – PB, Brasil
Authors: Silva Ramon Medeiros da , Bakke Ivonete Alves , Araújo Maria de Fátima de , Bakke Olaf Andreas , Lucena Josias Divino Silva de , Santos Sobrinho Geraldo Faustino dos , Pereira Camila Torres
Published: September 2023

O bioma Caatinga possui espécies vegetais e animais que desenvolveram mecanismos que as permitem resistir às condições edafoclimáticas da região. Diante disso, este trabalho identificou a composição florística de um fragmento de uma floresta de Caatinga na comunidade rural Mocambo de Baixo, município de Patos – PB, Brasil, e analisou as potencialidades do componente vegetal arbóreo através de inventário florestal, considerando os parâmetros de densidade, frequência, dominância, valor de cobertura e valor de importância das espécies arbóreas, e os índices de diversidade de Shannon-Weaver e de equabilidade de Pielou das comunidades de indivíduos adultos e regenerantes de espécies arbóreas. Foi constatado um total de 1402 indivíduos: 534 adultos, 510 regenerantes e 358 mortos. Foram verificadas 10 espécies, 10 gêneros e 06 famílias de indivíduos adultos, e 08 espécies, 08 gêneros e 05 famílias para os regenerantes. As famílias botânicas com maior expressividade entre os indivíduos adultos ou regenerantes foram Apocynaceae, Euphorbiaceae e Fabaceae. Foram encontradas densidades de 953,7 e 910,7 ind.ha-1 para adultos e regenerantes, respectivamente. Os maiores valores de cobertura e de importância foram obtidos por Aspidosperma pyrifolium. Os valores estimados para os índices de Shannon-Weaver e de equabilidade de Pielou foram 1,38 e 0,60, respectivamente. Os indivíduos adultos se concentraram na classe I de diâmetro (1,9 cm < D < 4,4 cm) e altura (1,4 m < H < 3,4 m), e entre os regenerantes, a maior quantidade foi observada na classe II (H > 1 m). O valor estimado do volume empilhado médio de madeira foi de 38 st.ha-1.
What is the (calculated) structure of a norbornyl cation anion-pair in water?
Authors: Rzepa Henry
Published: September 2023

In a comment appended to an earlier post, I mused about the magnitude of the force constant relating to the interconversion between a classical and a non-classical structure for the norbornyl cation. Most calculations indicate the force constant for an “isolated” symmetrical cation is +ve, which means it is a true minimum and not a transition state for a [1,2] shift.
Hypervalence and octet-expansion in trimethylene-λ6-sulfane and related species.
Authors: Rzepa Henry
Published: September 2023

Previously: “Non-polar” species such as SeMe6, SMe6, ClMe3, ClMe5 all revealed interesting properties for the Se-C, S-C or Cl-C “single” bonds. The latter two examples in particular hinted at internal structures for these single bonds, as manifested by two ELF basins for some of the bonds.
FAIR Data in Amsterdam – FAIR data points.
Authors: Rzepa Henry
Published: September 2023

FAIR is one of those acronyms that spreads rapidly, acquires a life of its own and can mean many things to different groups. A two-day event has just been held in Amsterdam to bring some of those groups from the chemical sciences together to better understand FAIR. Here I note a few items that caught my attention. Fairsharing.org was the basis for several presentations.
Forming a stabilized m-benzyne.
Authors: Rzepa Henry
Published: September 2023

The story so far. Inspired by the report of the most polar neutral compound yet made, I suggested some candidates based on the azulene ring system that if made might be even more polar. This then led to considering a smaller π-analogue of azulene, m-benzyne. Here I ponder how a derivative of this molecule might be made, using computational profiling as one reality check.
Anomeric effects at carbon involving lone pairs originating from one or two nitrogens.
Authors: Rzepa Henry
Published: September 2023

The previous post looked at anomeric effects set up on centres such as B, Si or P, and involving two oxygen groups attached to these atoms.
Expanding on the curious connection between the norbornyl cation and small-ring aromatics.
Authors: Rzepa Henry
Published: September 2023

This is another of those posts that has morphed from an earlier one noting the death of the great chemist George Olah.
How does carbon dioxide coordinate to a metal?
Authors: Rzepa Henry
Published: September 2023

Mention carbon dioxide (CO

2

) to most chemists and its properties as a metal ligand are not the first aspect that springs to mind. Here thought I might take a look at how it might act as such.
Hydrogen capture by boron: a crazy reaction path!
Authors: Rzepa Henry
Published: September 2023

A recent article reports, amongst other topics, a computationally modelled reaction involving the capture of molecular hydrogen using a substituted borane (X=N, Y=C).[cite]10.1073/pnas.1709586114[/cite] The mechanism involves an initial equilibrium between

React

and

Int1

, followed by capture of the hydrogen by

Int1

to form a 5-coordinate borane intermediate (

Int2

below, as per
Stable “unstable” molecules: a crystallographic survey of cyclobutadienes and cyclo-octatetraenes.
Authors: Rzepa Henry
Published: September 2023

Cyclobutadiene is one of those small iconic molecules, the transience and instability of which was explained theoretically long before it was actually detected in 1965.[cite]10.1021/ja01092a049[/cite] Given that instability, I was intrigued as to how many crystal structures might have been reported for this ring system, along with the rather more stable congener cyclo-octatetraene. Here is what I found.
FAIR Research data: Gravitational waves as an example from the astrophysics community.
Authors: Rzepa Henry
Published: September 2023

In 2016, the world heard that gravitational waves had been detected and now a third instance is reported.

‡

Given that the data associated with these detections are perhaps amongst the most important instances in recent times, I thought I might take a peek at how it was managed. The original report in 2016[cite]10.1103/PhysRevLett.116.061102[/cite] cited (Ref 116) data as DOI: 10.7935/K5MW2F23.
Early “curly” (reaction) arrows. Those of Ingold in 1926.
Authors: Rzepa Henry
Published: September 2023

In 2012, I wrote a story of the first ever reaction curly arrows, attributed to Robert Robinson in 1924. At the time there was a great rivalry between him and another UK chemist, Christopher Ingold, with the latter also asserting his claim for their use.
If only all science were this reproducible
Authors: Brembs Björn
Published: September 2023

For our course this year I was planning a standard neurogenetic experiment. I hadn’t ever done this experiment in a course, yet, just two weeks ago I tried it once myself, with an N=1. The students would get two groups of

Drosophila

fruit fly larvae, rovers and sitters (they wouldn’t know which was which). About ten larvae from each group would be placed on one of two yeast patches on an agar plate.
A periodic table for anomeric centres.
Authors: Rzepa Henry
Published: September 2023

In the last few posts, I have explored the anomeric effect as it occurs at an atom centre X. Here I try to summarise the atoms for which the effect is manifest in crystal structures.
The H4 (2+) dication and its bonding.
Authors: Rzepa Henry
Published: September 2023

This post arose from a comment attached to the post on Na

2

He and relating to peculiar and rare topological features of the electron density in molecules called non-nuclear attractors. This set me thinking about other molecules that might exhibit this and one of these is shown below.
WATOC 2017 report.
Authors: Rzepa Henry
Published: September 2023

The triennial conference is this year located in Munich. With 1500 participants and six parallel sessions, this report can give only a flavour of proceedings. Edward Valeev talked about the scaling problem in coupled cluster theories, the so-called gold standard for computing the energy and properties of small molecules.